получените коментари към първата бележка. Коментари към втората бележка бяха получени от Connect Com, CCCME и групата ZTT. Тези коментари са анализирани подробно в съображения 247—292.
 3.2.2. Равнище на икономическо развитие, сходно с това на Китай
 (211)
 В първата бележка относно производствените фактори Комисията определи Колумбия, Малайзия, Сърбия, Южна Африка, Тайланд и Турция като държави, които според Световната банка имат равнище на икономическо развитие, сходно с това на КНР, т.е. всички те са класифицирани от Световната банка като държави с „по-висок среден доход“ въз основа на брутния национален доход, в които според наличните сведения се произвежда разглежданият продукт. На 30 ноември 2020 г. бяха получени коментари от Connect Com и от CCCME, а на 3 декември 2020 г. от групата ZTT (удължен срок).
 (212)
 Connect Com твърди, че Комисията следва да разгледа Мексико, Русия и Казахстан като възможни представителни държави. Комисията обаче не намери в тези държави производител на КОВ с леснодостъпна финансова информация и поради това изготви допълнителна оценка по отношение на тях.
 (213)
 Групата ZTT заяви, че турската икономика страда от значителни нарушения, по-специално на енергийния пазар, както и на пазарите на електрониката и оптиката, и в тази връзка се позова на работния документ на службите на Комисията „Доклад за Турция за 2020 г.“ (116). Предвид заключението в съображение 294 по-долу за избора на Аржентина като подходяща представителна държава, това твърдение стана безпредметно.
 (214)
 Групата ZTT заяви, че брутният национален доход (БНД) не е подходящ показател за оценка на равнището на икономическо развитие на дадена държава, тъй като БНД на глава от населението не обобщава адекватно равнището на развитие на държавата, нито измерва благосъстоянието, и че брутният вътрешен продукт (БВП) на глава от населението е много по-надежден. Групата ZTT отбеляза също, че равнището на икономическо развитие на Малайзия е по-близко до Китай, отколкото това на Турция, когато се разглежда БВП на глава от населението, и следователно Малайзия е имала по-близко равнище на развитие до това в Китай, отколкото Турция. Групата ZTT заяви, че при такъв анализ трябва да бъде взета предвид и производителността, и макар производителността на двете държави да е била по-висока от тази на Китай, Малайзия е била по-близко от Турция по отношение на сходството в икономиката. Групата ZTT също отбеляза, че въз основа на индекса на човешкото развитие на Организацията на обединените нации (който обединява различни мерки за развитие, като продължителност на живота, брой години на обучение и БНД на глава от населението в един индекс, при който колкото по-голямо е числото, толкова по-голямо е равнището на развитие) Малайзия е била по-близо до равнището на развитие на Китай, отколкото Турция. И накрая, групата ZTT отбеляза, че въз основа на коефициента на Джини (мярка за неравенство, която е в диапазона между 0 и 100, като неравенството се увеличава, колкото по-голямо е числото) Малайзия е по-близо до равнището на неравенство в Китай, отколкото е Турция.
 (215)
 Connect Com заяви, че Комисията също следва да вземе предвид производствените условия в отрасъла, като се има предвид, че за разлика от Турция Китай разполага със силно напреднали технологии, както и